Ο **Νίκολα Μίροτιτς** (σερβικά κυριλλικά: *Никола Миротић*, 11 Φεβρουαρίου 1991) είναι Μαυροβούνιο-Ισπανός επαγγελματίας διεθνής καλαθοσφαιριστής. Με ύψος 2.08 μέτρα, αγωνίζεται ως πάουερ φόργουορντ στην Αρμάνι Μιλάνο για την Ευρωλίγκα και το Πρωτάθλημα Ιταλίας. Έχει κερδίζει μεταξύ πολλών ατομικών βραβείων, το MVP της Ευρωλίγκα καθώς και δις το MVP του Πρωταθλήματος Ισπανίας, ενώ έχει αναδειχτεί πέντε φορές μέλος της καλύτερης ομάδας της Ευρωλίγκα και έξι φορές μέλος της καλύτερης ομάδας του Πρωταθλήματος Ισπανίας. Ο Μίροτιτς επιλέχθηκε στην 23η θέση στο ντραφτ του ΝΒΑ το 2011 και έπαιξε εκεί από το 2014 μέχρι το 2019 για τους Σικάγο Μπουλς, Νιου Ορλίνς Πέλικανς και Μιλγουόκι Μπακς.

Σταδιοδρομία
------------

### Πρώτα χρόνια

Μεγαλώνοντας στο Μαυροβούνιο, το ποδόσφαιρο ήταν το αληθινό πάθος του Μίροτιτς. Καθώς μεγάλωνε, η οικογένειά του συνειδητοποίησε ότι το ύψος του θα μπορούσε να είναι πολύ πιο χρήσιμο για ένα άλλο άθλημα. Σε ηλικία 13 ετών, ο παππούς του τον μύησε στο μπάσκετ. Ο Μίροτιτς άρχισε να παίζει μπάσκετ με τη Σχολή Τζόκερ στην Ποντγκόριτσα την οποία διηύθυνε ο συνταξιούχος επαγγελματίας καλαθοσφαιριστής Τζέιντραν Βούγιασιτς.

Το καλοκαίρι του 2005, σε ηλικία 14 ετών, ο Μίροτιτς υπέγραψε συμβόλαιο με τη Ρεάλ Μαδρίτης.

### Ρεάλ Μαδρίτης (2008–2014)

Αφού έπαιξε στις μικρές ομάδες της Ρεάλ Μαδρίτης από το 2006 έως το 2008, ο Μίροτιτς υπέγραψε με την πρώτη ομάδα της Ρεάλ το 2008. Κατά τη διάρκεια της σεζόν 2010–11 της Ευρωλίγκα, αναδείχθηκε ως ένας από τους πιο πολύτιμους παίκτες της ομάδας του και κέρδισε το βραβείο EuroLeague Rising Star. Τον Απρίλιο του 2011 υπέγραψε πενταετή επέκταση συμβολαίου με τη Ρεάλ Μαδρίτης. Με την ομάδα κέρδισε το Κύπελλο Ισπανίας και το Σούπερ Καπ Ισπανίας το 2012.

 Ο Μίροτιτς με τη Ρεάλ Μαδρίτης το 2013
Στις 23 Ιουνίου 2011, ο Μίροτιτς επιλέχθηκε από τους Χιούστον Ρόκετς με στην 23η θέση στο ντραφτ του ΝΒΑ του 2011. Αργότερα ανταλλάχθηκε στους Μινεσότα Τίμπεργουλβς και ξανά στους Σικάγο Μπουλς τη νύχτα του ντραφτ.

Τη σεζόν 2012–13 της Ευρωλίγκα, τερμάτισε δεύτερος στην ψηφοφορία για τον EuroLeague Rising Star καθώς το βραβείο πήρε ο Κώστας Παπανικολάου. Παράλληλα ήταν μέλος της δεύτερης καλύτερης ομάδας της διοργάνωσης. Τον Μάιο του 2014, αναδείχτηκε, για δεύτερη συνεχόμενη σεζόν μέλος της δεύτερης καλύτερης ομάδας της Ευρωλίγκα. Τα πρώτα χρόνια του στην Ευρωλίγκα σε σύνολο 97 αγώνων για τη Ρεάλ Μαδρίτης, ο Μίροτιτς είχε μέσο όρο 10.8 πόντους και 4.5 ριμπάουντ ανά αγώνα.

### Σικάγο Μπουλς (2014–2018)

#### Σεζόν 2014–15

Στις 18 Ιουλίου 2014, ο Μίροτιτς υπέγραψε με τους Σικάγο Μπουλς τριετές συμβόλαιο ύψους 16,6 εκατομμυρίων δολαρίων. Επιπλέον, ο Μίροτιτς έπρεπε να πληρώσει 3 εκατομμύρια δολάρια στη Ρεάλ Μαδρίτης για την εξαγορά του συμβολαίου του.

Στις 19 Δεκεμβρίου 2014, ο Μίροτιτς σημείωσε το πρώτο ρεκόρ καριέρας με 27 πόντους, καθώς πέτυχε έξι τρίποντά, σε μια νίκη με 103–97 επί των Μέμφις Γκρίζλις. Στις 5 Ιανουαρίου 2015, ονομάστηκε Ρούκι του Μήνα στην Ανατολική Περιφέρεια για παιχνίδια που παίχτηκαν τον Δεκέμβριο. Κατά τη διάρκεια του All-Star Weekend του NBA, έπαιξε για την World Team στο Rising Stars Challenge. Σκόραρε 16 πόντους με 6 στα 9 σουτ, στη νίκη των Διεθνών με 121–112 επί της Αμερικάνικης ομάδας. Την 1η Μαρτίου, σημείωσε 29 πόντους κάνοντας νέο ρεκόρ στην καριέρα του σε μια ήττα από τους Λος Άντζελες Κλίπερς. Με τους τραυματισμούς να επηρεάζουν τους συμπαίκτες του τον Μάρτιο, ο Μίροτιτς αναμενόταν να αναλάβει μεγαλύτερο ρόλο για την ομάδα του. Είχε κατά μέσο όρο 20,8 πόντους και 7,6 ριμπάουντ ενώ έπαιζε 30,8 λεπτά ανά παιχνίδι.  Στη ρούκι σεζόν είχε μέσο όρο 10,2 πόντους, 4,9 ριμπάουντ και 1,2 ασίστ σε 82 παιχνίδια, δίνοντάς του την υποψηφιότητα του για το βραβείο Rookie of the Year. Ωστόσο τερμάτισε δεύτερος στην ψηφοφορία με 335 ψήφους πίσω από τον Άντριου Γουίγκινς που έλαβε 604 ψήφους. Έπαιξε τον πρώτο του αγώνα στα πλεί οφ του ΝΒΑ στις 18 Απριλίου 2015 στον αγώνα 1 της σειράς των Μπουλς εναντίον των Μιλγουόκι Μπακς. Σε 13 λεπτά ερχόμενος από τον πάγκο σημείωσε 5 πόντους με 5 ριμπάουντ. 

#### Σεζόν 2015–16

Στην αρχή της σεζόν 2015–16, ο Μίροτιτς είχε βασικό ρόλο μπροστά από τον σέντερ Γιοακίμ Νοά. Σκόραρε 19 πόντους για την ομάδα στην έναρξη της σεζόν επί των Κλίβελαντ Καβαλίερς. Ξεκίνησε ως βασικός στα 18 πρώτα παιχνίδια και ήρθε από τον πάγκο για πρώτη φορά στις 9 Δεκεμβρίου κόντρα στους Μπόστον Σέλτικς, σκοράροντας 10 πόντους σε 22 λεπτά δράσης. Συνέχισε να έρχεται από τον πάγκο μετά τις 9 Δεκεμβρίου, σε ρόλο υποστήριξης στον Taj Gibson.  Ξαναέπαιξε ως βασικός στις 21 Δεκεμβρίου εναντίον των Μπρούκλιν Νετς, καθώς ξεκίνησε ως σμολ φόργουορντ στη θέση του Τόνι Σνελ. Την 1η Ιανουαρίου, πέτυχε 17 πόντους και 7 ασίστ, που ήταν κορυφαία επίδοση στην καριέρα του, στη νίκη με 108-81 επί των Νιου Γιορκ Νικς. Στις 27 Ιανουαρίου, διαγνώστηκε με οξεία σκωληκοειδίτιδα και στη συνέχεια αποκλείστηκε μέχρι μετά το διάλειμμα του All Star. Επέστρεψε στη δράση στις 5 Μαρτίου εναντίον των Χιούστον Ρόκετς αφού έχασε 16 αγώνες. Στις 23 Μαρτίου, σημείωσε 35 πόντους (κορυφαία επίδοση στην καριέρα του) σε μια ήττα από τους Νιου Γιορκ Νικς.

#### Σεζόν 2016–17

Στις 26 Δεκεμβρίου 2016, μετά από δύο εβδομάδες εκτός ροτέισον για μερικά παιχνίδια, ο Μίροτιτς σημείωσε 20 πόντους που ήταν η καλύτερη επίδοση της σεζόν σε μια νίκη 90-85 επί των Ιντιάνα Πέισερς. Δεν έπαιξε με απόφαση του προπονητή σε δύο συνεχόμενα παιχνίδια στις αρχές Μαρτίου, ώστε η διοίκηση και το προπονητικό επιτελείο να μπορούν να δουν τον Joffrey Lauvergne.  Στις 13 Μαρτίου, επέστρεψε μετά από απουσία τριών αγώνων και σημείωσε 24 πόντους με πέντε τρίποντα σε μια νίκη με 115–109 επί των Σάρλοτ Χόρνετς. Στις 22 Μαρτίου, σημείωσε 28 πόντους στη νίκη με 117–95 επί των Ντιτρόιτ Πίστονς. Τέσσερις ημέρες αργότερα, ισοφάρισε το ρεκόρ σεζόν του με 28 πόντους σε μια νίκη με 109–94 επί των Μιλγουόκι Μπακς. Είχε ένα τρίτο παιχνίδι 28 πόντων στις 30 Μαρτίου σε μια νίκη 99–93 επί των Κλίβελαντ Καβαλίερς. Είχε έξι τρίποντα εναντίον του Μιλγουόκι και του Κλίβελαντ, με αποτέλεσμα να γίνει ο πρώτος παίκτης των Μπουλς που πέτυχε έξι ή περισσότερα τρίποντα σε συνεχόμενα παιχνίδια.

#### Σεζόν 2017–18

Στις 25 Σεπτεμβρίου 2017, ο Μίροτιτς υπέγραψε εκ νέου με τους Μπουλς. Στις 17 Οκτωβρίου 2017, στάλθηκε στο νοσοκομείο μετά από σωματική διαμάχη με τον συμπαίκτη του Bobby Portis κατά τη διάρκεια της προπόνησης. Ο Πόρτις γρονθοκόπησε τον Μίροτιτς στο πρόσωπο με αποτέλεσμα ο Μίροτιτς να υποστεί διάσειση και πολλαπλά κατάγματα στο πρόσωπο.  Ο Μίροτιτς έκανε το ντεμπούτο του στη σεζόν στις 8 Δεκεμβρίου, σημειώνοντας έξι πόντους σε 14 λεπτά σε μια νίκη με 119–111 στην παράταση επί των Σάρλοτ Χόρνετς. Στις 11 Δεκεμβρίου, σκόραρε 24 πόντους στο πρώτο του ξεκίνημα ως βασικός στη νίκη με 108–85 επί των Μπόστον Σέλτικς.Πέτυχε 9 από τις 14 βολές και πήρε οκτώ ριμπάουντ στην τρίτη του εμφάνιση. Στις 13 Δεκεμβρίου, σημείωσε 29 πόντους με 11-από-18 βολές με εννέα ριμπάουντ σε μια νίκη 103–100 επί των Γιούτα Τζαζ. Στις 26 Δεκεμβρίου, ήρθε από τον πάγκο για να σκοράρει 24 πόντους σε 28 λεπτά, καθώς οι Μπουλς κέρδισαν για όγδοη φορά σε 10 αγώνες, νικώντας τους Μιλγουόκι Μπακς με 115–106.

### Νιου Ορλίνς Πέλικανς (2018–2019)

Την 1η Φεβρουαρίου 2018, ανταλλάχθηκε, μαζί με μια επιλογή δεύτερου γύρου του ντραφτ 2018, στους Νιου Ορλίνς Πέλικανς με αντάλλαγμα τους Ομέρ Ασίκ, Τόνι Άλεν, Τζαμίρ Νέλσον, μια επιλογή πρώτου γύρου του 2018 και το δικαίωμα ανταλλαγής του δεύτερου γύρου το 2021 επιλογές με τους Πέλικανς. Έκανε το ντεμπούτο του για τους Πέλικανς δύο μέρες αργότερα, σημειώνοντας 18 πόντους σε μια ήττα με 118–107 από τους Μινεσότα Τίμπεργουλβς. Στις 10 Φεβρουαρίου, κατέγραψε 21 πόντους και 16 ριμπάουντ σε μια νίκη με 138–128 στη διπλή παράταση επί των Μπρούκλιν Νετς. Στις 6 Απριλίου, σημείωσε 31 πόντους (ρεκόρ σεζόν) και ισοφάρισε επίσης το ρεκόρ της σεζόν στα ριμπάουντ με 16, στη νίκη με 122–103 επί των Φοίνιξ Σανς. Τρεις μέρες αργότερα, κατέγραψε 24 πόντους και 16 ριμπάουντ σε μια νίκη 113–100 επί των Λος Άντζελες Κλίπερς, βοηθώντας τους Πέλικανς να κερδίσουν μια θέση στα πλέι οφ. Στο 1ο παιχνίδι της σειράς πλέι οφ του πρώτου γύρου εναντίον των Πόρτλαντ Τρέιλ Μπλέιζερς, πέτυχε 16 πόντους με 11 ριμπάουντ και 4 τάπες σε μια νίκη 97–95. Στο 3ο παιχνίδι, ο Μίροτιτς σημείωσε 30 πόντους (ατομικό ρεκόρ καριέρας στα πλεί οφ) καθώς οι Πέλικανς κέρδισαν τους Τρέιλ Μπλέιζερς με 119–102 και προηγήθηκαν με 3–0 στη σειρά.

Στην έναρξη της σεζόν στις 17 Οκτωβρίου 2018, σημείωσε 30 πόντους με 6/8 τρίποντα σε μια νίκη 131–112 επί των Χιούστον Ρόκετς. Δύο μέρες αργότερα, σημείωσε 36 πόντους που ήταν νέο ατομικό ρεκόρ πόντων στην καριέρα του, στη νίκη με 149–129 επί των Σακραμέντο Κινγκς.  Στις 5 Νοεμβρίου, είχε 16 πόντους με 16 ριμπάουντ σε μια ήττα 122–116 από τους Οκλαχόμα Σίτι Θάντερ. Στις 9 Ιανουαρίου, επέστρεψε στη δράση ενάντια στους Κλίβελαντ Καβαλίερς αφού έχασε 12 αγώνες λόγω τραυματισμού στον αστράγαλο.

### Μιλγουόκι Μπακς (2019)

Στις 7 Φεβρουαρίου 2019, ο Μίροτιτς έγινε μέρος τριπλής ανταλλαγής μεταξύ των Μιλγουόκι Μπακς και των Πέλικανς μαζί με τους Τζέισον Σμιθ, Στάνλεϊ Τζόνσον και Θον Μέικερ. Έχασε τα πρώτα τέσσερα παιχνίδια με τους Μπακς καθώς ήταν τραυματισμένος στη γάμπα και έκανε το ντεμπούτο του στις 21 Φεβρουαρίου εναντίον των Μπόστον Σέλτικς. Έχασε τους τελευταίους 11 αγώνες της κανονικής περιόδου αφού υπέστη κάταγμα στον αριστερό αντίχειρα, εναντίον των Λος Άντζελες Λέικερς στις 19 Μαρτίου.  Έκανε την επιστροφή του στο εναρκτήριο παιχνίδι των Μπακς στα πλέι οφ.

### Μπαρτσελόνα (2019–2023)

Στις 6 Ιουλίου 2019, ο Μίροτιτς υπέγραψε τριετές συμβόλαιο, με δυνατότητα επέκτασης έως το 2023, με την Μπαρτσελόνα του Πρωταθλήματος Ισπανίας και της Ευρωλίγκα. Σύμφωνα με πηγές, το συμβόλαιο του Μίροτιτς ήταν ύψους 26 εκατομμυρίων ευρώ, καθιστώντας τον τον πιο ακριβοπληρωμένο μπασκετμπολίστα στην Ευρώπη. Στις 27 Ιουνίου 2020, τιμήθηκε με το βραβείο πολυτιμότερου παίκτη του Πρωταθλήματος Ισπανίας. Έγινε ο πέμπτος παίκτης στην ιστορία της διοργάνωσης που κέρδισε πάνω από ένα βραβείο MVP, μαζί με τους Ντάριλ Μίντλετον, Άρβιντας Σαμπόνις, Λουίς Σκόλα και Φελίπε Ρέγιες. Ο Μίροτιτς τελείωσε τη σεζόν με μέσο όρο 19.5 πόντους και 5.7 ριμπάουντ ανά αγώνα. Επέκτεινε το συμβόλαιό του μέχρι το 2025 στις 25 Σεπτεμβρίου 2020.

Στις 20 Φεβρουαρίου 2022 κατέκτησε το Κύπελο Ισπανίας, αφού η Μπαρτσελόνα κέρδισε στον τελικό την Ρεάλ 64-59, με τον ίδιο να έχει 19 πόντους και 5 ριμπάουντ σε 27:06 λεπτά συμμετοχής και να αναδεικνύεται MVP της διοργάνωσης. Στις 3 Μαρτίου, κόντρα στην Μονακό, ξεπέρασε τους 2.500 πόντους στην Ευρωλίγκα. Στις 27 Απριλίου, ήταν καθοριστικός στη νίκη επί της Μπάγερν Μονάχου, όπου η ομάδα του ξαναπήρε το πλεονέκτημα έδρας στα Play off της Ευρωλίγκα καθώς μέτρησε 25 πόντους (6/7 δίποντα, 2/4 τρίποντα, 7/7 βολές), 6 ριμπάουντ, 3 ασίστ, 5 κερδισμένα φάουλ και συγκέντρωσε 31 βαθμούς στο σύστημα αξιολόγησης, επίδοση η οποία τον ανέδειξε MVP. Στις 12 Μαΐου, ανακοινώθηκε ότι αποτελεί μέλος της καλύτερης πεντάδας της Ευρωλίγκα για τη σεζόν 2021-22 έχοντας 16.6 πόντους κατά μέσο όρο με 5.1 ριμπάουντ και 1.2 ασίστ, ενώ τα ποσοστά του ήταν 66% στα δίποντα, 45% στα τρίποντα και 87% στις βολές. Στις 18 Μαΐου, βραβεύτηκε και ως MVP της Ευρωλίγκα για τη σεζόν 2021-22, μετά από τις εξαιρετικές εμφανίσεις του καθόλη τη διάρκεια της σεζόν. Στον ημιτελικό του Φάιναλ Φορ κόντρα στην Ρεάλ Μαδρίτης είχε 26 πόντους (4/7 δίποντα, 4/7 τρίποντα, 6/6 βολές), 12 ριμπάουντ, 5 ασίστ, 2 κλεψίματα και 39 PIR ωστόσο η Μπαρτσελόνα αποκλείστηκε χάνοντας με 86-83. Τελικά, κατέκτησε με την ομάδα την τρίτη θέση κερδίζοντας στον μικρό τελικό τον Ολυμπιακό 84-74 με τον ίδιο να έχει 19 πόντους (7/10 δίποντα, 1/1 τρίποντα, 2/3 βολές), 4 ριμπάουντ, 4 ασίστ, 3 κλεψίματα και 27 PIR. Τη σεζόν 2022-23 στην Ευρωλίγκα υπήρξε βασικός λόγος για την πορεία της Μπαρτσελόνα ξανά μέχρι το Final-4 της διοργάνωσης, έχοντας 15.9 πόντους, 4.6 ριμπάουντ και 17.1 PIR σε 27 αγώνες. Αυτό τον ανέδειξε σε μέλος της δεύτερης καλύτερης πεντάδας της Ευρωλίγκα. Στις 26 Μαΐου ανακοινώθηκε ότι βρίσκεται στην δεύτερη καλύτερη πεντάδα της κανονικής περιόδου στο ισπανικό πρωτάθλημα. Στις 20 Ιουνίου 2023, κατέκτησε το Πρωτάθλημα Ισπανίας, αφού η Μπαρτσελόνα νίκησε στη σειρά των τελικών την Ρεάλ Μαδρίτης 3-0. Ο ίδιος στον αγώνα που έγινε το καθοριστικό 3-0 είχε 14 πόντους, 5 ριμπάουντ και 2 ασίστ και συνολικά αναδείχτηκε MVP των τελικών. Τον Ιούνιο του 2023, πριν από τη λήξη των επίσημων υποχρεώσεων της ομάδας η Μπαρτσελόνα ενημέρωσε τον αθλητή πως πρέπει να ψάξει αλλού τον επόμενο σταθμό της καριέρας του, αφού δεν υπολογίζεται για την επόμενη σεζόν. Τελικά, αποχώρησε επίσημα από την ισπανική ομάδα στις 20 Ιουλίου 2023.

### Αρμάνι Μιλάνο (2023–σήμερα)

Στις 3 Αυγούστου 2023, ανακοινώθηκε η συμφωνία του με την Αρμάνι Μιλάνο.

Εθνική ομάδα
------------

Ο Μίροτιτς ήταν μέλος της εθνικής ομάδας εφήβων της Ισπανίας. Βοήθησε την εθνική ομάδα U20 της Ισπανίας να κερδίσει το χάλκινο μετάλλιο στο Πρωτάθλημα Ευρώπης κάτω των 20 ετών της FIBA το 2010, όπου αναδείχτηκε μέλος της καλύτερης ομάδας του τουρνουά. Οδήγησε επίσης την Ισπανία στο χρυσό μετάλλιο το 2011. Ο Μίροτιτς ήταν ο πρώτος σκόρερ και ο MVP του τουρνουά, έχοντας κατά μέσο όρο 27 πόντους (ρεκόρ τουρνουά) και 10 ριμπάουντ ανά αγώνα.

Τον Ιούνιο του 2015, ο Μίροτιτς ονομάστηκε από τον προπονητή Σέρτζιο Σκαριόλο ως ένας από τους 17 υποψήφιους που θα δοκιμάσουν για την εθνική ομάδα μπάσκετ ανδρών της Ισπανίας που θα έπαιζε στο Ευρωμπάσκετ του 2015. Ο Μίροτιτς μπήκε στο τελικό ρόστερ των 12 παικτών της Ισπανίας και κέρδισε το χρυσό μετάλλιο στο τουρνουά, τον Σεπτέμβριο του 2015. Έπαιξε επίσης με την Ισπανία στους Θερινούς Ολυμπιακούς Αγώνες του 2016, όπου κέρδισε το χάλκινο μετάλλιο.

Στις 19 Ιανουαρίου 2023, αποσύρθηκε από την Εθνική Ισπανίας δηλώνοντας: "*Δεν νομίζω να φορέσω την φανέλα της Εθνικής Ισπανίας ξανά. Έχω να παίξω πολλά χρόνια με την εθνική και εστιάζω στον σύλλογό μου*".

Προσωπική ζωή
-------------

Ο Μίροτιτς και η σύζυγός του, Νίνα Βούγιατσιτς, έχουν έναν γιο τον Αλεξάνταρ, ο οποίος γεννήθηκε τον Μάιο του 2013. Η σύζυγός του είναι κόρη του πρώην προπονητή και μέντορά του, Τζέιντραν Βούγιασιτς. Αν και εκπροσωπεί την εθνική ομάδα μπάσκετ της Ισπανίας, είπε ότι είναι χαρούμενος και περήφανος που είναι Μαυροβούνιος.  

Ο Μίροτιτς είναι Σέρβος και Σέρβος Χριστιανός Ορθόδοξος. Έλαβε το παράσημο του Αγίου Σάββα τον Μάιο του 2017.  Συμμετείχε σε περιπάτους προσευχής και διαμαρτυρίες στην Ποντγκόριτσα κατά του αμφιλεγόμενου θρησκευτικού νόμου σχετικά με τη Σερβική Ορθόδοξη Εκκλησία.

Τίτλοι-Διακρίσεις
-----------------

### Συλλογικοί

#### Ρεάλ Μαδρίτης

* Πρωτάθλημα Ισπανίας: (2013)
* 2x Κύπελλο Ισπανίας: (2012, 2014)
* 2x Σούπερ Καπ Ισπανίας: (2012, 2013)

#### Μπαρτσελόνα

* 2x Πρωτάθλημα Ισπανίας: (2021, 2023)
* 2x Κύπελλο Ισπανίας: (2021, 2022)

### Ατομικοί

* MVP της Ευρωλίγκα: (2022)
* 5x Καλύτερη ομάδα στην Ευρωλίγκα
	+ 2x Καλύτερη Πεντάδα στην Ευρωλίγκα: (2021, 2022)
	+ 3x Δεύτερη Καλύτερη Πεντάδα στην Ευρωλίγκα: (2013, 2014, 2023)
* 7x MVP του μήνα στην Ευρωλίγκα
* 9x MVP της αγωνιστικής στην Ευρωλίγκα
* 2x Ανερχόμενος Αστέρας στην Ευρωλίγκα: (2011, 2012)
* 2x MVP του Πρωταθλήματος Ισπανίας: (2013, 2020)
* 2x MVP του Κυπέλλου Ισπανίας: (2014, 2022)
* 6x Καλύτερη ομάδα στο Πρωτάθλημα Ισπανίας:
	+ 4x Καλύτερη ομάδα στο Πρωτάθλημα Ισπανίας: (2013, 2014, 2020, 2021)
	+ 2x Δεύτερη καλύτερη πεντάδα στο Πρωτάθλημα Ισπανίας: (2022, 2023)
* 2x MVP των τελικών στο Πρωτάθλημα Ισπανίας: (2021, 2023)
* 4x MVP του μήνα στο Πρωτάθλημα Ισπανίας
* Καλύτερη ομάδα ρούκι στο ΝΒΑ: (2015)

### Με την Εθνική ανδρών

* Ευρωμπάσκετ 2015: 01 ! Χρυσό μετάλλιο
* Θερινοί Ολυμπιακοί Αγώνες 2016: 03 ! Χάλκινο μετάλλιο

### Με την Εθνική των U-20

* Πρωτάθλημα Ευρώπης κάτω των 20 ετών 2010 FIBA: 03 ! Χάλκινο μετάλλιο
* Πρωτάθλημα Ευρώπης κάτω των 20 ετών 2010 FIBA : Καλύτερη ομάδα του τουρνουά
* Πρωτάθλημα Ευρώπης κάτω των 20 ετών 2011 FIBA: 01 ! Χρυσό μετάλλιο
* Πρωτάθλημα Ευρώπης κάτω των 20 ετών 2011 FIBA: Καλύτερη ομάδα του τουρνουά
* Πρωτάθλημα Ευρώπης κάτω των 20 ετών 2011 FIBA: MVP του τουρνουά

Στατιστικά
----------

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2014–15 | Σικάγο Μπουλς | **82** | 3 | 20.2 | .405 | .316 | .803 | 4.9 | 1.2 | .7 | .7 | 10.2 |
| 2015–16 | Σικάγο Μπουλς | 66 | **38** | 24.9 | .407 | .390 | .807 | 5.5 | 1.5 | .9 | .7 | 11.8 |
| 2016–17 | Σικάγο Μπουλς | 70 | 15 | 24.0 | .413 | .342 | .773 | 5.5 | 1.1 | .8 | .8 | 10.6 |
| 2017–18 | Σικάγο Μπουλς | 25 | 3 | 24.9 | **.474** | **.429** | .823 | 6.4 | **1.6** | .6 | .5 | **16.8** |
| 2017–18 | Νιου Ορλίνς Πέλικανς | 30 | 11 | **29.1** | .427 | .335 | .810 | 8.2 | 1.4 | **1.0** | **.9** | 14.6 |
| 2018–19 | Νιου Ορλίνς Πέλικανς | 32 | 22 | 28.9 | .447 | .368 | .842 | **8.3** | 1.1 | .7 | .8 | 16.7 |
| 2018–19 | Μιλγουόκι Μπακς | 14 | 3 | 22.9 | .415 | .356 | **.870** | 5.4 | 1.4 | .7 | .6 | 11.6 |
| Καριέρα | 319 | 95 | 24.2 | .423 | .359 | .808 | 5.9 | 1.3 | .8 | .7 | 12.3 |

#### Πλέι οφ

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2015 | Σικάγο Μπουλς | 11 | 0 | 14.9 | .303 | .233 | .800 | 2.7 | .8 | .5 | .5 | 5.7 |
| 2017 | Σικάγο Μπουλς | 6 | 6 | 27.0 | .340 | .286 | .800 | 5.0 | 1.5 | .7 | .5 | 8.7 |
| 2018 | Νιου Ορλίνς Πέλικανς | 9 | **9** | **35.6** | **.480** | **.431** | .789 | **9.6** | **1.7** | **1.1** | **1.3** | **15.0** |
| 2019 | Μιλγουόκι Μπακς | **14** | 8 | 21.3 | .376 | .289 | **.821** | 4.3 | .7 | .7 | .2 | 9.5 |
| Καριέρα | 40 | 23 | 21.3 | .388 | .318 | .805 | 5.2 | 1.1 | .8 | .6 | 9.6 |

Παραπομπές
----------

1. ↑  «Nikola Mirotic ya tiene la nacionalidad española». *marca.com*. Europa Press. Ανακτήθηκε στις 20 Απριλίου 2014.
2. ↑  «ACB.com Spanish ACB League official player profile {{in lang|es}}». Αρχειοθετήθηκε από το πρωτότυπο στις 5 Ιουνίου 2013. Ανακτήθηκε στις 19 Απριλίου 2011.
3. ↑  «NIKOLA MIROTIC (SPAIN)». Fibaeurope.com. Ανακτήθηκε στις 9 Ιουλίου 2012.
4. ↑  How Nikola Mirotic Rose From Soccer Destiny, To European Phenom, To The NBA
5. ↑  «Real Madrid's Nikola Mirotic chosen 2011 Rising Star». Euroleague.net. Ανακτήθηκε στις 9 Ιουλίου 2012.
6. ↑  «Real Madrid extends Mirotic through 2016». Euroleague.net. 26 Απριλίου 2011. Ανακτήθηκε στις 9 Ιουλίου 2012.
7. ↑  «NBA Draft: Nr 1 dla Irvinga, wybrano 10 Europejczyków». *PolskiKosz.pl*. 24 June 2011. Αρχειοθετήθηκε από το πρωτότυπο στις 28 June 2011.. Ανακτήθηκε στις 2 July 2011.
8. ↑  Euroleague.net Rising Star Trophy winner: Kostas Papanikolaou, Olympiacos Piraeus.
9. ↑  Euroleague.net 2012-13 All-Euroleague First and Second Teams announced.
10. ↑  «2013-14 All-Euroleague First and Second Teams announced». *Euroleague.net*. Ανακτήθηκε στις 9 Μαΐου 2014.
11. ↑  MIROTIC, NIKOLA – Euroleague.net
12. ↑  «Bulls sign forward Nikola Mirotic». *NBA.com*. 18 July 2014.. Ανακτήθηκε στις 18 July 2014.
13. ↑  «Bulls Sign Nikola Mirotic To Three-Year, $16.6M Deal». *RealGM.com*. 18 Ιουλίου 2014. Ανακτήθηκε στις 18 Ιουλίου 2014.
14. ↑  «Nikola Mirotic is the best paid European rookie in NBA history». *HoopsHype.com*. 22 Ιουλίου 2014. Ανακτήθηκε στις 22 Ιουλίου 2014.
15. ↑  «Butler, Mirotic lead Bulls over Grizzlies 103-97». *NBA.com*. 19 December 2014.. Ανακτήθηκε στις 20 December 2014.
16. ↑  NIKOLA MIROTIC NAMED KIA NBA EASTERN CONFERENCE ROOKIE OF THE MONTH
17. ↑  Mirotic shines among young stars
18. ↑  «Chris Paul, DeAndre Jordan lead Clippers past Bulls 96-86». Αρχειοθετήθηκε από το πρωτότυπο στις 5 Απριλίου 2015. Ανακτήθηκε στις 3 Μαρτίου 2015.
19. ↑  Nikola Mirotic 2014-15 Game Log
20. ↑  Bulls in thick of East chase thanks to Mirotic's big month
21. ↑  «Nikola Mirotic NBA Stats». Αρχειοθετήθηκε από το πρωτότυπο στις 8 Φεβρουαρίου 2018. Ανακτήθηκε στις 15 Ιανουαρίου 2022.
22. ↑  Andrew Wiggins reportedly set to be named NBA rookie of the year
23. ↑  «Timberwolves' Andrew Wiggins wins 2014-15 Kia NBA Rookie of the Year Award». *NBA.com*. Turner Sports Interactive, Inc. 30 Απριλίου 2015. Αρχειοθετήθηκε από το πρωτότυπο στις 4 Μαΐου 2015. Ανακτήθηκε στις 30 Απριλίου 2015.
24. ↑  Rose scores 23, Bulls beat Bucks 103-91
25. ↑  «With Obama watching, Bulls hold off Cavaliers 97-95». Αρχειοθετήθηκε από το πρωτότυπο στις 28 Οκτωβρίου 2015. Ανακτήθηκε στις 31 Οκτωβρίου 2015.
26. ↑  «Thomas carries Boston to 105-100 win over Chicago». Αρχειοθετήθηκε από το πρωτότυπο στις 9 Δεκεμβρίου 2015. Ανακτήθηκε στις 10 Δεκεμβρίου 2015.
27. ↑  NBA Rumors: A Major Change in Chicago Bulls Roster, Taj Gibson and Nikola Mirotic Affected
28. ↑  Lopez, Young lead Nets to 105-102 victory over Bulls
29. ↑  Butler helps Bulls pull away from Knicks for 108-81 victory
30. ↑  NIKOLA MIROTIC INJURY UPDATE
31. ↑  Nikola Mirotic 2015-16 Game Log
32. ↑  «Porzingis ties career high with 29, Knicks top Bulls 115-107». Αρχειοθετήθηκε από το πρωτότυπο στις 3 Νοεμβρίου 2016. Ανακτήθηκε στις 24 Μαρτίου 2016.
33. ↑  «Mirotic, Wade lead Bulls over Pacers 90-85 to snap skid at 3». *ESPN.com*. 26 Δεκεμβρίου 2016. Ανακτήθηκε στις 27 Δεκεμβρίου 2016.
34. ↑  Johnson, K.C. (12 Μαρτίου 2017). «Nikola Mirotic's fall from grace reaches new low with inactive status». *ChicagoTribune.com*. Ανακτήθηκε στις 13 Μαρτίου 2017.
35. ↑  «Rondo provides spark as starter, Bulls top Hornets 115-109». *ESPN.com*. 13 Μαρτίου 2017. Ανακτήθηκε στις 14 Μαρτίου 2017.
36. ↑  «Mirotic scores season-high 28, Bulls beat Pistons 117-95». *ESPN.com*. 22 Μαρτίου 2017. Ανακτήθηκε στις 23 Μαρτίου 2017.
37. ↑  «Butler did it: Bulls pull away for 109-94 win over Bucks». *ESPN.com*. 26 Μαρτίου 2017. Ανακτήθηκε στις 26 Μαρτίου 2017.
38. ↑  «Bulls top Cavs 99-93, James moves to 7th on NBA scoring list». *ESPN.com*. 30 Μαρτίου 2017. Ανακτήθηκε στις 30 Μαρτίου 2017.
39. ↑  «BULLS RE-SIGN NIKOLA MIROTIC». *NBA.com*. 26 Σεπτεμβρίου 2017. Ανακτήθηκε στις 26 Σεπτεμβρίου 2017.
40. ↑  «Bulls' Nikola Mirotic suffers broken facial bones in altercation with teammate Bobby Portis». *ESPN.com*. 17 Οκτωβρίου 2017. Ανακτήθηκε στις 17 Οκτωβρίου 2017.
41. ↑  Johnson, K.C. (17 Οκτωβρίου 2017). «Bulls' Nikola Mirotic out with two broken bones in face after being punched by teammate Bobby Portis». *ChicagoTribune.com*. Ανακτήθηκε στις 17 Οκτωβρίου 2017.
42. ↑  «Markkanen scores 24, Bulls end skid with OT win over Hornets». *ESPN.com*. 8 Δεκεμβρίου 2017. Ανακτήθηκε στις 8 Δεκεμβρίου 2017.
43. ↑  «Mirotic, Portis lead way, Bulls blow out Celtics 108-85». *ESPN.com*. 11 Δεκεμβρίου 2017. Ανακτήθηκε στις 11 Δεκεμβρίου 2017.
44. ↑  «Bulls beat Jazz 103-100 for 4th straight victory». *ESPN.com*. 13 Δεκεμβρίου 2017. Ανακτήθηκε στις 14 Δεκεμβρίου 2017.
45. ↑  «Mirotic scores 24 points off bench, Bulls beat Bucks 115-106». *ESPN.com*. 26 Δεκεμβρίου 2017. Ανακτήθηκε στις 26 Δεκεμβρίου 2017.
46. ↑  «Pelicans Acquire Nikola Mirotić». *NBA.com*. 1 February 2018.. Ανακτήθηκε στις 1 February 2018.
47. ↑  «Butler scores 30 to lead Wolves past Pelicans, 118-107». *ESPN.com*. 3 Φεβρουαρίου 2018. Ανακτήθηκε στις 4 Φεβρουαρίου 2018.
48. ↑  «Davis has 44, Pelicans blow 28-point lead, top Nets in 2 OTs». *ESPN.com*. 10 Φεβρουαρίου 2018. Ανακτήθηκε στις 10 Φεβρουαρίου 2018.
49. ↑  «Mirotic, Davis lead Pelicans to blowout win over Suns». *ESPN.com*. 6 Απριλίου 2018. Ανακτήθηκε στις 7 Απριλίου 2018.
50. ↑  «Pelicans beat Clippers 113-100 to clinch playoff berth». *ESPN.com*. 9 Απριλίου 2018. Ανακτήθηκε στις 9 Απριλίου 2018.
51. ↑  «Davis scores 35, Pelicans hold off Blazers 97-95 in Game 1». *ESPN.com*. 14 Απριλίου 2018. Ανακτήθηκε στις 15 Απριλίου 2018.
52. ↑  «Mirotic, Davis lead Pelicans to 3-0 series lead over Blazers». *ESPN.com*. 19 Απριλίου 2018. Ανακτήθηκε στις 19 Απριλίου 2018.
53. ↑  «Davis, Mirotic lead Pelicans past Rockets 131-112». *ESPN.com*. 17 Οκτωβρίου 2018. Ανακτήθηκε στις 17 Οκτωβρίου 2018.
54. ↑  «Mirotic, Davis push Pelicans past Kings, 149-129». *ESPN.com*. 19 Οκτωβρίου 2018. Ανακτήθηκε στις 19 Οκτωβρίου 2018.
55. ↑  Eichenhofer, Jim (19 Οκτωβρίου 2018). «Postgame wrap: Pelicans 149, Kings 129». *NBA.com*. Ανακτήθηκε στις 19 Οκτωβρίου 2018.
56. ↑  «Thunder win fifth straight, lose Westbrook to sprained ankle». *ESPN.com*. 5 Νοεμβρίου 2018. Ανακτήθηκε στις 5 Νοεμβρίου 2018.
57. ↑  «Davis has 38 points, 13 boards to lead Pelicans over Cavs». *ESPN.com*. 9 Ιανουαρίου 2019. Ανακτήθηκε στις 9 Ιανουαρίου 2019. Mirotic returned after a 12-game absence due to an ankle injury.
58. ↑  «Milwaukee Bucks Acquire Nikola Mirotic In Three-Team Deal». *NBA.com*. 7 Φεβρουαρίου 2019. Ανακτήθηκε στις 7 Φεβρουαρίου 2019.
59. ↑  «Antetokounmpo scores 30 points, Bucks beat Celtics 98-97». *ESPN.com*. 21 Φεβρουαρίου 2019. Ανακτήθηκε στις 20 Μαρτίου 2019.
60. ↑  «Medical Update On Nikola Mirotic». *NBA.com*. 20 Μαρτίου 2019. Ανακτήθηκε στις 20 Μαρτίου 2019.
61. ↑  McMillen, Gabrielle (20 Μαρτίου 2019). «Nikola Mirotic injury update: Bucks forward has thumb fracture, out 2-4 weeks». *sportingnews.com*. Αρχειοθετήθηκε από το πρωτότυπο στις 2 Μαρτίου 2021. Ανακτήθηκε στις 20 Μαρτίου 2019.
62. ↑  «Bucks roll past Pistons 121-86 in series opener». *ESPN.com*. 14 Απριλίου 2019. Ανακτήθηκε στις 15 Απριλίου 2019.
63. ↑  «Nikola Mirotic signs for Barça». *www.fcbarcelona.com*. 6 July 2019.. Ανακτήθηκε στις 6 July 2019.
64. ↑  «Mirotic's salary reportedly between € 3,9Μ and € 5,2 per season». *Eurohoops*. 7 Ιουλίου 2019. Ανακτήθηκε στις 7 Ιουλίου 2019.
65. ↑  «Nikola Mirotic es el MVP Movistar de la Liga Endesa». ACB.com. 27 Ιουνίου 2020. Ανακτήθηκε στις 27 Ιουνίου 2020.
66. ↑  «Barcelona, Nikola Mirotic agree on contract extension». *Sportando*. 25 Σεπτεμβρίου 2020. Ανακτήθηκε στις 25 Σεπτεμβρίου 2020.
67. ↑  «Ρεάλ Μαδρίτης - Μπαρτσελόνα 59-64: «Μπλαουγκράνα» κούπα με ανατροπή | Gazzetta». *www.gazzetta.gr*. Ανακτήθηκε στις 20 Φεβρουαρίου 2022.
68. ↑  «Μπαρτσελόνα: Ο Μίροτιτς ξεπέρασε τους 2.500 πόντους στην Euroleague | Gazzetta». *www.gazzetta.gr*. Ανακτήθηκε στις 3 Μαρτίου 2022.
69. ↑  «Euroleague: MVP των Game 3 των playoffs ο Μίροτιτς (vid) | Novasports».. Ανακτήθηκε στις 6 Μαΐου 2022.  Εξωτερικός σύνδεσμος στο `|website=` (βοήθεια)
70. ↑  «Βεζένκοβ: Στην καλύτερη πεντάδα της EuroLeague (vid) | Gazzetta». *www.gazzetta.gr*. Ανακτήθηκε στις 12 Μαΐου 2022.
71. ↑  «Ο Μίροτιτς MVP της σεζόν στην EuroLeague | Gazzetta». *www.gazzetta.gr*. Ανακτήθηκε στις 18 Μαΐου 2022.
72. ↑  «Νίκολα Μίροτιτς, ο πέμπτος MVP της Ευρωλίγκας που δεν πήγε τελικό (videos)». *Eurohoops*. 22 Μαΐου 2022. Ανακτήθηκε στις 22 Μαΐου 2022.
73. ↑  «Euroleague: Με Τζέιμς και Μίροτιτς η δεύτερη καλύτερη πεντάδα | Gazzetta». *www.gazzetta.gr*. Ανακτήθηκε στις 15 Μαΐου 2023.
74. ↑  «Από 2 παίκτες Ρεάλ και Μπασκόνια στην κορυφαία πεντάδα στην Ισπανία, κανέναν η πρωτοπόρος Μπαρτσελόνα». *www.sport24.gr*. Ανακτήθηκε στις 26 Μαΐου 2023.
75. ↑  «Μπαρτσελόνα: "Σκούπα" και Campeones στο "άντρο" της πρωταθλήτριας Ευρώπης! (videos)». *Eurohoops*. 20 Ιουνίου 2023. Ανακτήθηκε στις 20 Ιουνίου 2023.
76. ↑  «Ο MVP Μίροτιτς φώναξε τον τραυματία Χίγκινς και σήκωσαν μαζί την κούπα της Μπαρτσελόνα, μέσα στη Μαδρίτη». *www.sport24.gr*. Ανακτήθηκε στις 20 Ιουνίου 2023.
77. ↑  newsroom, sport-fm. «Ενημέρωσε τον Μίροτιτς για τον τερματισμό του συμβολαίου του η Μπαρτσελόνα». *sport-fm.gr*. Ανακτήθηκε στις 27 Ιουνίου 2023.
78. ↑  «Νίκολα Μίροτιτς: Ελεύθερος από την Μπαρτσελόνα! (video)». *Eurohoops*. 20 Ιουλίου 2023. Ανακτήθηκε στις 22 Ιουλίου 2023.
79. ↑  «Αρμάνι: Επίσημη η... βόμβα με Μίροτιτς (vid) | Gazzetta». *www.gazzetta.gr*. Ανακτήθηκε στις 3 Αυγούστου 2023.
80. ↑  «MVP Mirotic leads All Tournament Team». *fibaeurope.com*. 24 July 2011.. Ανακτήθηκε στις 25 July 2011.
81. ↑  «Gasol, Mirotic on powerful Spain roster». *eurobasket2015.org*. 30 June 2015. Αρχειοθετήθηκε από το πρωτότυπο στις 26 August 2015.. Ανακτήθηκε στις 8 August 2015.
82. ↑  Nikola MIROTIC (ESP).
83. ↑  «Νίκολα Μίροτιτς: Τέλος από την Εθνική Ισπανίας!». *Eurohoops*. 19 Ιανουαρίου 2023. Ανακτήθηκε στις 19 Ιανουαρίου 2023.
84. ↑  Internationally Known, Locally Respected
85. ↑  «NIKOLA MIROTIĆ: SREĆAN SAM ŠTO SAM CRNOGORAC!» (στα sr). *kosarka.me*. 11 June 2017.. Ανακτήθηκε στις 11 June 2017.
86. ↑  «Mirotić: Nikada nisam zatvorio vrata Crnoj Gori» (στα sr). *glasamerike.net*. 12 January 2015.. Ανακτήθηκε στις 11 June 2017.
87. ↑  «Nikola Mirotić potpisao peticiju protiv otimanja hramova SPC». *РТС* (στα Βοσνιακά). 5 Ιουλίου 2019. Ανακτήθηκε στις 29 Μαρτίου 2021.
88. ↑  Gentlemen, Designer &. «Nikola Mirotic - Official Website». *www.nikomirotic.com* (στα Αγγλικά). Αρχειοθετήθηκε από το πρωτότυπο στις 15 Ιανουαρίου 2022. Ανακτήθηκε στις 22 Οκτωβρίου 2018.
89. ↑  «Košarkaš ponosan na Orden Svetog Save». *novosti.rs*. Ανακτήθηκε στις 30 Νοεμβρίου 2018.
90. ↑  «Jedan od najboljih košarkaša Evrope na čelu kolone: Nikola Mirotić u litiji ka Podgorici (FOTO)» (στα sr). *Večernje novosti*. 16 February 2020.. Ανακτήθηκε στις 26 February 2020.
91. ↑  «Mirotić u litiji ka Podgorici (FOTO)» (στα cnr). *portalanalitika.me*. 16 February 2020.. Ανακτήθηκε στις 26 February 2020.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Καλαθοσφαίριση
* Πύλη:Μαυροβούνιο
 |

 |